UČNA PRIPRAVA
Predmet: SLOVENŠČINA 
Učna tema: SLUŠNO RAZLOČEVANJE
Učna enota: ZAČETNI IN KONČNI GLAS V BESEDI, ŠTETJE GLASOV V BESEDI
Razred: 1. razred OŠ
Učni cilji:
· Učenci poimenujejo predmete/bitja na sliki s knjižnimi besedami. 
· Razvijajo predopismenjevalne zmožnosti – slušno razločevanje. 
· Poslušajo besede in prepoznavajo začetni in končni glas v besedi. 
· Prepoznavajo začetni in končni glas v besedi. 
· Iščejo besede na isti začetni ali končni glas.
· Preštejejo glasove v besedi.
Učne metode:
· verbalno-tekstualna – razlaga, razgovor, poslušanje
· izkustveno učenje – igra, praktično delo
· delo z računalnikom

Učne oblike:
· frontalna 
· individualna 
· delo v dvojicah

Učni pripomočki: 
· računalnik (naloge v spletni učilnici in na spletu), didaktične igre v fizični obliki

Potek učne ure
	
	Učitelj 
	Učenci



	Uvodna motivacija 
(predznanje)












Osrednji del 
(utrjevanje učne snovi)
	V spletni učilnici pogledamo v »Slovar začetnega opismenjevanja« in se spomnimo kaj je začetni glas v besedi, kaj je končni glas v besedi in kaj so glasovi znotraj besede.

Minuta za gibanje: Naredimo nekaj praktičnih gibalnih vaj:
V besedi »MUCA« je A …
V besedi »OMARA« je O …
V besedi »SIR«, je I …





V spletno učilnico sem naložila ppt »Kaj vse že vem o glasovih v besedi?« Ob projekciji usmerjam učence, da utrjujejo slušno razločevanje. 

V spletni učilnici poiščemo spletno povezavo do posnetka »Štejem glasove v besedi«. S pomočjo posnetka učenci štejejo glasove v besedi, določijo zadnji glas in poiščejo besedo, ki se začne na glas, ki je bil pri prejšnji besedi zadnji glas (besedne verige).

	Učenci si ogledajo slovar v spletni učilnici. Učiteljica prebere, učenci si ogledajo slikovno gradivo in povzamejo.


Sodelujejo v gibalnih vajah:
Če je omenjeni glas na prvem mestu, stojijo in stegnejo roke v zrak, če je glas na zadnjem mestu počepnejo in če je glas znotraj besede učenci stoje sami sebe objamejo in glavo nagnejo naprej.




Učenci v paru rešujejo naloge v spletni učilnici  (ppt projekcija). Iščejo začetni, končni glas in glas znotraj besede.


Učenec z reševanjem interaktivne vsebine utrjuje in preverja svoje znanje.


	Zaključni del
(vrednotenje)
	Minuta za gibanje: Popij malo vode, naredi pet počepov in naredi tri kroge okrog svoje mize.

V spletno učilnico naložim digitalne igre (memory game in flashcards).

Uro zaključimo s kratko evalvacijo:
Kakšno se ti zdi učenje z računalnikom?
Kje si bil uspešen, kje si imel težave? 
Kako boš svoje težave odpravil?

Navodilo za delo doma:
Kdor želi, si doma lahko natisne didaktično igro , ki jo najde v spletni učilnici (Didaktična igra: Začetni glas, končni glas in glas znotraj besede).
	
Učenci opravijo gibalne vaje.

Učenec z reševanjem iger utrjuje in preverja svoje znanje.


Učenci sodelujejo v pogovoru in ovrednotijo svoje znanje.




Učiteljica: Katarina Kralj
Spletna učilnica: https://ucilnice.arnes.si/course/view.php?id=113021
Kraj in datum: Maribor, 29. 11. 2024

